CELEX: 62018CN0336
Language: sk
Date: 2018-05-23 00:00:00
Title: Vec C-336/18: Návrh na začatie prejudiciálneho konania, ktorý podal Apelativen sad Sofia (Bulharsko) 23. mája 2018 – trestné konanie proti EP

201807200462012992018/C 276/323362018CJC27620180806SK01SKINFO_JUDICIAL20180523232311Vec C-336/18: Návrh na začatie prejudiciálneho konania, ktorý podal Apelativen sad Sofia (Bulharsko) 23. mája 2018 – trestné konanie proti EP
 ---documentbreak--- C2762018SK2310120180523SK0032231231Návrh na začatie prejudiciálneho konania, ktorý podal Apelativen sad Sofia (Bulharsko) 23. mája 2018 – trestné konanie proti EP
   (Vec C-336/18)2018/C 276/32Jazyk konania: bulharčina
      Vnútroštátny súd, ktorý podal návrh na začatie prejudiciálneho konania
   
   Apelativen sad Sofia
   
      Účastník konania pred vnútroštátnym súdom
   
   EP
   
      Prejudiciálne otázky
   
   
            1.
         
         
            Má sa článok 4 ods. 2 nariadenia Európskeho parlamentu a Rady č. 1889/2005 (
                  1
               ), podľa ktorého možno neohlásenú hotovosť v súlade s vnútroštátnym právom zaistiť, vykladať v tom zmysle, že dovoľuje automatické zhabanie tejto hotovosti ako dôsledok neohlásenia bez toho, aby sa preveril pôvod tejto hotovosti, alebo sa má vykladať v tom zmysle, že dovoľuje iba predbežné zaistenie tejto hotovosti až do preverenia jej pôvodu príslušným vnútroštátnym orgánom? Zodpovedá článok 251 ods. 2 Nakazatelen kodeks (trestný zákon) možnosti stanovenej v článku 4 ods. 2 nariadenia?
         
      
            2.
         
         
            V závislosti od odpovede na prvú otázku: Má sa článok 9 ods. 1 nariadenia Európskeho parlamentu a Rady č. 1889/2005 vykladať v tom zmysle, že nepripúšťa vnútroštátnu právnu úpravu, ktorá za porušenie ohlasovacej povinnosti podľa článku 3 nariadenia stanovuje kumuláciu sankcií trestu odňatia slobody alebo peňažného trestu a zhabania neohlásenej hotovosti bez preverenia jej pôvodu? Je súčasné uplatnenie článku 251 ods. 1 NK a článku 251 ods. 2 NK – t. j. uloženie trestu stanoveného v článku 251 ods. 1 NK a z odsúdenia vyplývajúce zhabanie inkriminovanej sumy, ktorá je predmetom trestného činu podľa článku 251 ods. 1 NK, zodpovedajúce povinnosti stanovenej článkom 251 ods. 2 NPK – v súlade s článkom 9 ods. 1 nariadenia č. 1889/2005, ktorý žiada účinné, odradzujúce a porušeniu práva a z neho vyplývajúcemu nebezpečenstvu pre spoločnosť primerané sankcie za porušenie ohlasovacej povinnosti podľa článku 3 nariadenia?
         
      (
         1
      )	Nariadenie Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva (Ú. v. EÚ L 309, 2005, s. 9).